Doložka  finančných,  ekonomických, environmentálnych   vplyvov
                                           a   vplyvov  na  zamestnanosť

1. Odhad  dopadov  na  verejné  financie
Navrhovanou úpravou sadzieb spotrebnej dane z cigariet s dĺžkou do 70 mm vrátane a ostatných tabakových výrobkov k 1.1.2003 je možné predpokladať pri zachovaní súčasnej spotreby zvýšenie príjmov do štátneho rozpočtu v roku 2003  o cca 1,6 miliardy Sk, za súčasného vypustenia § 20 a) zo zákona. 

2. Odhad dopadov na obyvateľov, hospodárenie podnikateľskej sféry a iných                        právnických osôb
Zámerom navrhovaného zvýšenia sadzieb spotrebnej dane z cigariet s dĺžkou do 70 mm vrátane a ostatných tabakových výrobkov je posilnenie výnosu spotrebnej dane z tabaku a tabakových výrobkov a priblíženie úrovne daňového zaťaženia cigariet s dĺžkou do 70 mm vrátane k úrovni daňového zaťaženia cigariet s dĺžkou nad 70 mm, ktorého súčasný rozdiel sa javí ako neopodstatnený.
Pokiaľ by navrhovaná úprava sadzieb spotrebnej dane bola premietnutá v plnej výške do ceny pre konečného spotrebiteľa, znamenalo by to zvýšenie súčasnej ceny pre konečného spotrebiteľa o cca 4,00 Sk/krabičku cigariet bez DPH. Cena s DPH by sa zvýšila o cca 4,90 Sk/krabičku cigariet. 
 
Návrh zákona nepredpokladá dopad na hospodárenie podnikateľskej sféry a iných právnických osôb.
3.	Odhad dopadov na životné prostredie	
Predkladaný návrh zákona nemá vplyv na životné prostredie.
4. 	Odhad dopadov na zamestnanosť
Návrh novely zákona nezakladá nároky na zvýšenie počtu pracovníkov daňových úradov a colných úradov a neovplyvní výdavkovú časť štátneho rozpočtu.